2017 | 08 | 17.

egervár község önkormányzata

Sajtóközlemény

TOP-1.4.1-15-ZA1-2016-00025

**KISGYERMEK NEVELÉSI INTÉZMÉNYFEJLESZTÉS EGERVÁRON**

**Egervár Község Önkormányzata a Nemzetgazdasági Minisztérium Regionális Fejlesztési Operatív Programok Irányító Hatósága által a Terület- és Településfejlesztési Operatív program (TOP) keretén belül kiírt, „A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” tárgyú felhívásra benyújtott TOP-1.4.1-15-ZA1-2016-00025 kódszámú pályázattal 52 934 528 Ft 100%-os támogatásban részesült az Egervári Óvoda fejlesztésére, mini bölcsődei csoport létrehozására.**

Projektünk célja az Egervári Óvoda infrastruktúra fejlesztése és Mini bölcsőde létrehozása, ezzel a település hosszú távú lakosságmegtartó erejének növelése, a foglalkoztatottság növelése, így fokozva településünk humán tőkéjét, mely hozzájárulhat a község és a környező települések fejlődéséhez is. A projekt keretében a helyi óvoda épületében szeretnénk kialakítani a Mini bölcsődei ellátást, amelyben 7 db bölcsődei férőhelyet tudunk majd biztosítani. Fejlesztjük az óvodai nevelést is, tornaszoba és sószoba kialakítását, valamint eszközfejlesztést is tervezünk. Megújul az óvoda játszóudvara is, illetve átalakítással biztosítjuk a mini bölcsődei ellátáshoz szükséges játszóudvar részt.

Megvalósítandó tevékenységek:

Óvoda fejlesztés keretében:

- tornaszoba létrehozása

- sószoba létrehozása

- játszóudvar felújítás óvodához kapcsolódóan

- eszközbeszerzés

Mini bölcsődei rész kialakítása:

- átalakítás

- játszóudvar átalakítás Mini bölcsődei neveléshez

- eszközbeszerzés

A tervezett felújítás az akadálymentesítés feltételeinek és az energetikai elvárások figyelembevételével került megtervezésre. A kötelezően előírt nyilvánosságot biztosítjuk a projekt során.

A projekt várható befejezése: 2019.01.15.